Ṣọlá Asedeko jẹ́ òṣèré fiimu tí Ìlu Nàìjíríà, àti olùdarí. Ó gbajúmọ̀ gẹ́gẹ́ bi Àbẹ̀ní fún ipa asíwáju rẹ̀ nínu Àbẹ̀ní, fiimu Nàìjíríà kan ti ọdún 2006, tí Túndé Kèlání ṣe ìtọ́sọ́nà rẹ̀. A bí Asedeko ní Ìpínlẹ̀ Èkó, orílẹ̀-èdè Nàìjíríà. Ó ka ìwé mẹ́wa rẹ̀ ní Somori Comprehensive High School ní Ogba ṣááju kí ó tó lọ sí University of Lagos níbití ó ti gba oyè ẹ̀kọ́ nínu eré orí ìtàgé, lẹ́hìn náà ló tún gba oyè gíga nínu ìmọ̀ ìṣàkóso ìjọba. Ó bẹ̀rẹ̀ iṣẹ́ eré ṣíṣe ní ọdún 2006, ọdún yìí kan náà ni ó kó ipa asíwájú nínu Àbẹ̀ní, fiimu kan tí Túndé Kèlání ṣe àgbékalẹ̀ àti ìdarí rẹ̀. Fiimu náà mú kí ó di gbajúmọ̀ tó sì tún rí pípè láti kó ipa nínu fiimu Túndé Kèlání míràn tó padà gba àmì-èyẹ tí àkọ́lé rẹ̀ jẹ́ The Narrow Path, níbi tí ó tún ti kó ipa asíwájú gẹ́gẹ́ bi ọmọbìrin àbúlé kan tó ní láti yàn láàrin àwọn méjì tó féràn rẹ̀. Ó ti ṣe àfihàn nínu ọ̀pọ̀lọpọ̀ àwọn fiimu Nàìjíríà.